Sura 89.
S  u  r  a	LXXXIX
Kur'an časni(Tomislav Dretar)
Religija

Z  o  r  a

U ime Allaha:
Onog koji čini milosrđe,
Milosrdnog.

1	Prisežem zorom!
2	Desetorim noćima!
3	Parom i neparom!
4	Noći mi kad istječe!
5	Nije li to jedna prisega
	za nekog nadarenog razumom?

6	Nisi li ti vidio kako je tvoj Gospodar postupio s Adima
7	i Iramom, gradom na stubovima,
8	– jednim gradom kakav ni jedan
	nikad njemu sličan ne bi sagrađen, u ni jednoj zemlji –
9	i Tamudima koji si izdubili stijenu u dolini
10	i Faraonom, s njegovim sulicama;
11	najzad sa svima onima koji, u svijetu, bijahu pobunjenici
12	i umnožavahu sablazni?

13	Tvoj Gospodar obori na njih bič kazne.
14	Tvoj Gospodar je onaj koji rasmatra sve.

15	Kad njegov Gospodar isušava jednog čovjeka
	počastvujući ga i obasipajući dobročinstvima,
	čovjek kaže:
	« Moj mi Gospodar ukazao čast! »

16	Kad, naprotiv, Allah  njega iskušava
	mjereći svoje darove,
	čovjek kaže:
	« Moj Gospodar me ponizio! »

17	Ne!…
	Vi ne udostojavate čašću siroče;
18	vi se ne podstičete uzajamno
	  nahraniti siromašne;
19	vi lakomo proždirete nasljedstva;
20	vi volite Bogatstva ljubavlju bez granica.

21	Ne!…
	Kad zemlja bude svedena na prašinu;
22	kad tvoj Gospodar dođe
	  kao i Meleci, red po red:
23	tog Dana, dopremiće se Pakao;
	tog Dana, čovjek će se sjetiti…
	– Ali čemu će mu poslužiti da se sjeti? –

24	On će reći:
	« Nesretan ja!
	Da sam samo nešto pripravio
	 za moj budući život! »

25	Tog Dana 
		Niko   ne će kažnjavati kao Allah  što kažnjava
26	i Niko ne će nikoga natovariti lancima
	  kao što on to čini.

27	O ti!…
	Dušo stišana!…
28	Vrati se prema svom Gospodaru,
	  zadovoljena i uslišana;
29	uđi dakle s mojim slugama;
30	uđi u moj Raj!